
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6P/51/2026 3826202383 17. 07. 2026 JUDr. Miriam Kohútová, PhD. ECLI:SK:OSPD:2026:3826202383.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Miriam Kohútovou, PhD., v právnej veci navrhovateľky: A. A., nar. XX.XX.XXXX, bytom B. C. A. XXXX/XX, D., zast.: JUDr. Lenka Sláviková, advokátka, so sídl. Nábr. sv. Cyrila 47, Prievidza proti manželovi: D. A., nar. XX.XX.XXXX, bytom E. XX/XX, F., zast: JUDr. Roman Henčel, advokát, so sídl. G. Švéniho 8, Prievidza, v konaní o rozvod manželstva a úpravu rodičovských práv a povinností k maloletým deťom: D. A., nar. XX.XX.XXXX a A. A., nar. XX.XX.XXXX, obaja zastúpení kolíznym opatrovníkom Úradom práce, sociálnych vecí a rodiny Prievidza – OSV, takto rozhodol: I. Súd manželstvo účastníkov konania A. A., G. D., nar. XX.XX.XXXX a D. A., nar. XX.XX.XXXX, uzavreté dňa XX.XX.XXXX pred Mestom D., Matričný úrad, zapísané v knihe manželstiev Matričného úradu D., vo zväzku XX, ročník XXXX, na strane XXX, pod poradovým číslom XX r o z v á d z a. II. Maloleté deti D. A., nar. XX.XX.XXXX a A. A., nar. XX.XX.XXXX sa z v e r u j ú na čas po rozvode do osobnej starostlivosti matky, pričom zastupovať maloleté deti v bežných veciach a spravovať ich majetok v bežných veciach budú obaja rodičia. III. Otec maloletých detí D. A., nar. XX.XX.XXXX je p o v i n n ý prispievať na čas po rozvode na výživu maloletého D. mesačne sumou 300,- eur a sumou 20,- eur na tvorbu úspor, ktoré sa budú poukazovať na sporiaci účet, ktorý matka v lehote do 15 dní založí a na maloletého A. mesačne sumou 300,- eur a sumou 20,- eur na tvorbu úspor, ktoré sa budú poukazovať na sporiaci účet, ktorý matka v lehote do 15 dní založí, a to mesačne vždy vopred do 15. dňa v mesiaci, počnúc právoplatnosťou rozhodnutia o rozvode. IV. Súd u p r a v u j e styk otca D. A., nar. XX.XX.XXXX s maloletými deťmi D. a A. tak, že otec je o p r á v n e n ý sa s maloletými deťmi stretávať každý párny týždeň v čase od piatku od 17,00 hod. do nedele do 18,00 hod. tak, že otec si maloleté deti pred bytom matky prevezme a v stanovený čas pred bytom matky maloleté deti odovzdá. V. Matka detí je p o v i n n á maloleté deti na styk s otcom pripraviť a otcovi styk s maloletými deťmi umožniť. VI. Žiaden z účastníkov n e m á právo na náhradu trov konania. odôvodnenie: Podľa § 221 písm. a) CSP písomné vyhotovenie rozsudku neobsahuje odôvodnenie, keďže všetky strany sa po vyhlásení rozsudku na pojednávaní vzdali odvolania. Poučenie: Proti tomuto rozhodnutiu odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP).
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826202383.2 (dáta aktuálne k 15. 11. 2026). Záväzné je znenie zverejnené súdom.




